L 355/88 Euroopan unionin virallinen lehti 15.12.2006 KOMISSION ASETUS (EY) N:o 1851/2006, annettu 14 päivänä joulukuuta 2006, neuvoston asetuksen (ETY) N:o 2092/91 liitteen I muuttamisesta tavanomaisesti tuotetun rehun käytön osalta vuodenaikojen mukaisen laitumelta toiselle siirtymisen aikana EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuo- tantotavasta ja siihen viittaavista merkinnöistä 24 päivänä kesä- kuuta 1991 annetun neuvoston asetuksen (ETY) N:o 2092/91 (') ja erityisesti sen 13 artiklan toisen luetelmakohdan, sekä katsoo seuraavaa: (1) — Asetuksen (ETY) N:o 2092/91 liitteessä I olevassa B osassa vahvistettuja eläinten luonnonmukaista tuotanto- tapaa koskevia sääntöjä, joihin sisältyvät myös ruokinta- säännöt, on sovellettava eläimiin läpi niiden elämän. (2) — Laiduntamisen laajamittainen käyttö on eräs luonnonmu- kaisen maataloustuotannon perusperiaatteista. (3) — Eräissä jäsenvaltioissa luonnonmukainen laiduntaminen yhdistetään perinteiseen siirtymiseen laitumelta toiselle. Kun eläimet siirretään vuodenajan mukaan laitumelta toi- selle jalan, ne kulkevat molempiin suuntiin myös muiden kuin luonnonmukaisten alueiden poikki ja laiduntavat niillä. (4) — On tarpeen varmistaa, että luonnonmukaisesti kasvatetun karjan siirtyminen laitumelta toiselle vuodenajan mukaan voi jatkua riippumatta siitä, että eläimet käyttävät ravin- nokseen myös tietyn määrän tavanomaista korsirehua. (5) — Sen vuoksi asetusta (ETY) N:o 2092/91 olisi muutettava. (6) — Tässä asetuksessa säädetyt toimenpiteet ovat asetuksen (ETY) N:o 2092/91 14 artiklalla perustetun komitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2092/91 liitteessä I olevaan B osaan 4.10 kohta seuraavasti: ”4.10 Harjoitettaessa vuodenaikojen mukaista siirtymistä laitu- melta toiselle eläimet voivat laiduntaa myös muilla kuin luonnonmukaisilla alueilla, kun ne siirretään jalan laitu- melta toiselle, sanotun kuitenkaan rajoittamatta 4.13 kohdan soveltamista. Tällöin tavanomaisesti tuotettujen rehujen (heinä ja muut kasvit, joita eläimet laiduntavat) osuus saa olla enintään 10 prosenttia vuotuisesta koko- naisannoksesta. Kyseinen luku lasketaan maataloudesta peräisin olevan rehun kuiva-aineen prosenttiosuutena.” 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 14 päivänä joulukuuta 2006. () EYVL L 198, 22.7.1991, s. 1. Asetus sellaisena kuin se on viimeksi muutettuna komission asetuksella (EY) N:o 780/2006 (EUVL L 137, 25.5.2006, s. 9). Komission puolesta Mariann FISCHER BOEL Komission jäsen